(7)

En vurdering af de foranstaltninger, Det Forenede Kongerige har iværksat for at rette op på det uforholdsmæssigt store underskud senest i 2009/2010 til opfølgning af Rådets henstilling i henhold til artikel 104, stk. 7, fører til følgende konklusioner: a) efter Rådets henstilling i henhold til artikel 104, stk. 7, i juli 2008 bebudede de britiske myndigheder yderligere underskudsforøgende diskretionære foranstaltninger. Den 16. juli 2008 bebudede regeringen, at den inflationsbetingede forhøjelse af punktafgiften på brændstof, der skulle have været gennemført i oktober 2008, ville blive udsat, hvilket indebar mistede forventede indtægter i 2008/2009 på skønsmæssigt 0,05 % af BNP. Yderligere underskudsforøgende foranstaltninger svarende til 0,1 % af BNP i 2009/2010 blev bebudet i september 2008, bl.a. i form af øgede udgifter til boliger b) den 24. november 2008 fremlagde regeringen sin Pre-Budget Report for 2008. Delvis som følge af de uventet kraftige negative følgevirkninger af den globale finanskrise, som indtraf fra efteråret 2007 og fremefter, indeholdt Pre-Budget Report en markant nedjustering af de mellemfristede makroøkonomiske forudsigelser. På denne makroøkonomiske baggrund bebudede regeringen en yderligere diskretionær finanspolitisk lempelse til støtte for økonomien beløbende sig til omkring 0,5 % af BNP i 2008/2009 og 1,0 % af BNP i 2009/2010. Foranstaltningerne omfattede en midlertidig nedsættelse af standardmomssatsen, som tegner sig for omkring halvdelen af stimuleringen af økonomien, og fremrykning af investeringsudgifter c) alt i alt var de stimulerende foranstaltninger på linje med de foranstaltninger, der blev slået til lyd for i den europæiske økonomiske genopretningsplan, som der blev opnået enighed om på Det Europæiske Råds møde den 11. december 2008 d) de makroøkonomiske og finanspolitiske forudsigelser i 2008-opdateringen af Det Forenede Kongeriges konvergensprogram, som blev forelagt for Kommissionen den 18. december 2008, var identiske med forudsigelserne i Pre-Budget Report for 2008 og forventede en yderligere stigning i underskudskvoten i 2009/2010 til 8,2 % af BNP. Hovedparten af den forventede forværring i de offentlige finanser i 2009/2010 i forhold til det foregående år skyldes to delvis indbyrdes forbundne faktorer: for det første den samlede reduktion i BNP og for det andet det kraftige fald i skatteindtægterne fra to hidtil betydelige indtægtskilder, nemlig finanssektoren og boligmarkedet. Alligevel skyldes omkring en tredjedel af den forventede stigning i underskuddet i 2009/2010 de vedtagne finanspolitiske stimulerende foranstaltninger e) 2008-opdateringen af konvergensprogrammet forventer også en offentlig gældskvote i 2009/2010 på omkring 60 % af BNP, hvilket er markant højere end den gældskvote på tæt ved 46 %, som de britiske myndigheder forventede i marts 2008 f) Kommissionens foreløbige prognose fra januar 2009 forventer et underskud i 2009/2010 på 9,5 % af BNP, hvilket er 1,25 procentpoint højere end i konvergensprogrammet, primært som følge af den betydeligt forværrede makroøkonomiske kontekst, der forventes i prognosen fra januar 2009 fra Kommissionens tjenestegrene, idet niveauet for det nominelle BNP forventes at blive omkring 5 % lavere. Imidlertid tyder dataene vedrørende de offentlige finanser, som blev offentliggjort efter Kommissionens foreløbige prognose fra januar 2009, på, at de offentlige finanser formentlig vil blive værre end ventet i 2008/2009.